Mestská  časť  Bratislava – Nové  Mesto, Junácka  ul. č. 1, Bratislava 

Z á p i s n i c a

z 26. zasadnutia Miestnej  rady  mestskej  časti Bratislava-Nové Mesto, ktoré  sa konalo dňa  21. 5. 2013

Prítomní:  Mgr. Kusý, Ing. Jánošová, Ing. Kollárik, Mgr. Pfundtner, MUDr. Dubček, Ing. Galamboš, Ing. Gašpierik, JUDr. Mikulec, p. Szusčík (odchod o 14.40 hod.), Ing. Winkler, Ing. Augustinič (odchod o 15.05 hod.), Mgr. Tettinger

Ospravedlnení: Ing. Dubravec, Ing. Böhm

Rokovanie  26. zasadnutia Miestnej rady mestskej časti Bratislava-Nové Mesto o  14,00 hod. otvoril  a  viedol  Mgr. Rudolf   Kusý - starosta  mestskej časti. 
	
Miestna rada schválila predložený návrh programu rokovania s pripomienkami: do programu rokovania zaradiť body „Návrh na zníženie nájmu za prenájom nebytového priestoru na ul. J. C. Hronského č. 16 pre nájomcu ŽBLNK TOMAX, s.r.o.“, „Návrh úpravy platu starostu mestskej časti Bratislava-Nové Mesto“, „Návrh úpravy platu miestneho kontrolóra mestskej časti Bratislava-Nové Mesto“, „Návrh stanoviska Miestneho zastupiteľstva mestskej časti Bratislava-Nové Mesto k návrhu Dodatku Štatútu hl. m. SR Bratislavy na doplnenie čl. 56, odsekom 4 a čl. 57 odsekom 3“, „Návrh na poskytnutie dotácie hlavnému mestu SR Bratislave“ a „Informácia k predaju pozemkov registra „C“ KN parcely č. 11360/4, zastavané plochy a nádvoria o výmere 42 m2 a parcely č. 11360/5, zastavané plochy a nádvoria o výmere 26 m2 , zapísané na LV č. 31 v k. ú. Nové Mesto pre manželov JUDr. Ľubomíra Volocha a Jany Volochovej“ (uznesenie č. 26/01).

Miestna rada zvolila za overovateľa zápisnice a uznesení JUDr.  Richarda Mikulca bez pripomienok (uznesenie č. 26/02).
  
Miestna  rada prerokovala predložené materiály  v  tomto poradí:

1.	Návrh  plánu kontrolnej činnosti miestneho kontrolóra mestskej časti Bratislava-Nové Mesto na II. polrok 2013

V rámci plánu kontrolnej činnosti na II. polrok 2013 sú naplánované 3 nasledovné kontroly:  Kontrola  odd. finančného a hospodárskeho MÚ B-NM, zameraná na evidenciu  a výber daní  za predajné automaty, za nevýherné hracie  prístroje, za psa a za užívanie verejného priestranstva (termín: júl – august); Kontrola hospodárenia rozpočtovej organizácie ZŠ s MŠ Riazanská č. 75 (termín: september – október) a Kontrola hospodárenia rozpočtovej organizácie ZŠ s MŠ Odborárska č. 2 (termín: november – december).

1

	Miestna rada odporučila MZ schváliť Plán kontrolnej činnosti miestneho kontrolóra MČ B-NM na II. polrok 2013 bez pripomienok.
Miestna rada prijala uznesenie č. 26/03.

2.	Návrh záverečného účtu mestskej časti Bratislava-Nové Mesto za rok 2012

Záverečný účet predstavuje súhrnný dokument, ktorý prezentuje výsledky rozpočtového hospodárenia za rok 2012 a obsahuje údaje z účtovného výkazníctva o plnení príjmov a výdavkov MČ B-NM vrátane rozpočtových organizácií. Sú v ňom zdokumentované dosiahnuté hospodárske výsledky, zdroje financovania MČ, informácie o plnení príjmov a výdavkov a spôsob ich tvorby ako aj účel použitia. Účtovníctvo bolo vedené v zmysle zákona č. 431/2002 Z. z. v znení neskorších predpisov a v zmysle opatrenia MF SR č. 16786/2007-31 v znení neskorších opatrení, ktorým sa ustanovujú podrobnosti o postupoch účtovania a rámcovej účtovej osnove pre rozpočtové, príspevkové organizácie, obce a vyššie územné celky. 
Rozpočet bol schválený dňa 12. 1. 2012 uznesením MZ MČ B-NM č. 3 MMZ/03 v celkovom objeme 18.522 480 €. Bežný rozpočet bol schválený vo výške bežných príjmov 14.702.200 €, kapitálový rozpočet pri objeme príjmov 2.395.509 € a výdavkov 3.820.280 €. Pokrytie schodku rozpočtu sa zabezpečilo prostredníctvom finančných operácií vo výške 1.424.771 € z rezervného fondu. Vývoj rozpočtového hospodárenia v r. 2012 si vyžiadal korekcie viacerých rozpočtovaných príjmových a výdavkových položiek a ich úpravy sa uskutočnili v rámci rozpočtových opatrení starostu, úpravy rozpočtu schválenej v MZ MČ B-NM uznesením č. 11/07 dňa 26. 6. 2012 a viacerých materiálov, prerokovaných v Miestnom zastupiteľstve počas r. 2012. Mestská časť k 31. 12. 2012 dosiahla bežné príjmy vo výške 15.727.429 €, bežné výdavky celkom čerpala v objeme 15.283.822 €. Kapitálové príjmy dosiahla vo výške 431.569 €, kapitálové výdavky čerpala vo výške 886.477 €. Schodok kapitálového rozpočtu sa pokryl so zdrojmi z rezervného fondu vo výške 454.908 €. Mestská časť dosiahla po zapojení prostriedkov z finančných operácií príjmy celkom vo výške 16.756.152 € a výdavky čerpala v objeme 16.170.299 €. Výsledok hospodárenia za r. 2012 bez finančných operácií vykazuje schodok vo výške 11.300,59 €. Po zapojení finančných operácií rozpočet vykazuje prebytok vo výške 585.853,86 €. Z dosiahnutého výsledku rozpočtového hospodárenia sa vylučujú podľa osobitných pravidiel nevyčerpané dotácie zo štátneho rozpočtu, ktoré sú účelovo určené na bežné výdavky v celkovej výške 363,68 €. Zostatok finančných operácií po usporiadaní vo výške 585.490,18 € sa pridelí do rezervného fondu. Súčasťou záverečného účtu je finančné usporiadanie k štátnemu rozpočtu, k štátnym fondom a k iným subjektom v súlade s VZN č. 4/2005. V nadväznosti na zákon o rozpočtových pravidlách územnej samosprávy a o zmene a doplnení niektorých zákonov a zákona NR SR č. 523/2004 Z. z. o rozpočtových pravidlách verejnej správy sa vykonalo finančné usporiadanie vzťahov so zriadenými organizáciami. 

V diskusii vystúpili Ing. Galamboš, RNDr. Ondrová, Mgr. Kusý, Ing. Gašpierik a Ing. Kollárik.

Ing. Gašpierik  požiadal  RNDr. Ondrovú, ved. odd. hospodárskeho a finančného o zaslanie elektronickou poštou všetkým členom MR aktuálny stav rezervného fondu MČ B-NM.

2

	Miestna  rada  odporučila MZ schváliť:   				
1.   celoročné rozpočtové hospodárenie MČ B-NM za rok 2012 bez výhrad;
2.   záverečný  účet  MČ B-NM za r. 2012, ktorý vykazuje:
-  v  bežnom  rozpočte  príjmy 15.727.428,93 €, výdavky 15.283.821,67 €  a prebytok 443.607,26 €;
-  v  kapitálovom  rozpočte príjmy 431.569,05 €, výdavky 886.476,90 € a schodok 454. 907,85 € vykrytý z rezervného fondu;
3. schodok rozpočtového hospodárenia po  vylúčení  finančných operácií vykázaný v záverečnom účte MČ B-NM za r. 2012 vo výške 11.300,59 €;
4.   zostatok  finančných  operácií   po  usporiadaní   vo  výške 585.490,18 €  vrátiť  do rezervného fondu MČ B-NM;
5.   hospodárenie  rozpočtových  organizácií  za  r. 2012 a výsledné usporiadanie finančných vzťahov organizácií k rozpočtu MČ B-NM a účtovné závierky organizácií za rok 2012;
- s pripomienkou, na rokovanie MZ MČ B-NM dňa 11. 6. 2013 doplniť:
1.   správu  nezávislého  audítora  pre  MČ B-NM o uskutočnení auditu účtovnej závierky k 31. 12. 2012;
2.   stanovisko miestneho kontrolóra MČB-NM k návrhu záverečného účtu MČ B-NM za rok 2012.
Miestna rada prijala uznesenie č. 26/04.

3. 	Správa  o nakladaní s komunálnym odpadom na území mestskej časti Bratislava-Nové Mesto

Správa o nakladaní s komunálnym odpadom na území MČ B-NM nadväzuje na predošlú správu  z  r. 2012. Správa je zameraná na hodnotenie súčasného stavu územia MČ B-NM z hľadiska nakladania s komunálnymi odpadmi a výskytu živelných skládok odpadu. Zahŕňa okruh riešenia likvidácie odpadu uloženého v rozpore so zákonom o odpadoch (tzv. neriadených skládok odpadu) a nečistoty v zmysle Štatútu hl. m. SR Bratislavy, VZN č. 12/2001 o nakladaní s komunálnymi odpadmi a drobnými stavebnými odpadmi na území hl. m. SR Bratislavy a v zmysle VZN č. 4/1996 o dodržiavaní čistoty a poriadku na území MČ B-NM v znení neskorších predpisov.
V diskusii vystúpili p. Szusčík, Ing. Kamhiyehová, Ing. Jánošová a Mgr. Kusý.

	P. Szusčík nastolil otázku či mestská časť má, alebo uvažuje, o zriadení zberného dvora, ktorý je určený na bezplatné uloženie odpadu z domácností pre občanov MČ. Mestským častiam túto službu v oblasti odvozu a likvidácie odpadu ponúka spoločnosť OLO, a.s.. 
	Ing. Kamhiyehová, poverená ved. odd. životného prostredia a ÚP zodpovedala, že oficiálne MČ zberný dvor nemá vybudovaný, má stály kontajner na drobný stavebný odpad a biologicky rozložiteľný odpad a 2-krát do roka sa v zmysle zákona zbiera veľkorozmerný odpad. 
	
Mgr. Kusý doplnil, že MČ uvažovala o zriadení zberného dvora na Zátiší v priestoroch súčasného smetiska. Po vyčistení priestranstva je potrebné vykonať analýzu a do tejto zóny následne umiestniť určitú prevádzku. 

3

	Starosta MČ informoval ohľadne ŽST Filiálky o 2 rokovaniach so zástupcami Železníc SR, na základe ktorých spoločne s občianskym združením oblasť čistili na vlastné náklady železníc. V spolupráci s riaditeľom OR PZ Bratislava III budú riešení bezdomovci, ktorí znepríjemňujú život občanom bývajúcich v tejto lokalite. Dňa 25. 5. 2013 (sobotu) sa bude konať ďalšia brigáda, MČ zabezpečuje dobrovoľníkov – brigádnikov, kontajnery poskytnú železnice. Zo strany MČ železnice dostali maximálnu podporu a súčinnosť, priestor bude koncom mája pokosení a starosta MČ požiadal o ďalšie 2 kosenia.  
 
	Miestna rada  odporučila MZ zobrať na vedomie správu o nakladaní s komunálnym odpadom na území MČ B-NM bez pripomienok.
	Miestna rada prijala uznesenie č. 26/05.

4.	Návrh na zníženie nájmu za prenájom nebytových priestorov v Materskej škole Vihorlatská č. 1, Bratislava, pre nájomcu Agentúra LUPO, s.r.o.

Mgr. Kusý uviedol, že návrh bol predložený  na  základe  žiadosti Agentúry LUPO, s.r.o., ktorá má prenajaté nebytové priestory MŠ na Vihorlatskej č. 1 a prevádzkuje Detské centrum Slniečko na výchovno-vzdelávací proces detí predškolského veku. Žiada zníženie nájmu NP z doterajšieho  mesačného nájmu  3.000 € mesačne na 1.200 € mesačne z dôvodu  prudkého poklesu počtu detí v tomto centre ako aj z dôvodu investovania nákladov do prenajatých priestorov. Materiál bol predložený na rokovanie MR dňa 26. 2. 2013, následne stiahnutý z rokovania s tým, že je potrebné vykonať audit budovy MŠ Vihorlatská č. 1. Po vypracovaní odborného posudku materskej školy je opätovne predložený návrh na zníženie nájmu za prenájom uvedených nebytových priestorov.
	Miestna rada na svojom rokovaní dňa 30. 4. 2013 odporučila znížiť nájom za nebytové priestory nasledovne: nájomné na r. 2013 znížiť od  1. 7. 2013 o  20 %; na r. 2014 znížiť nájomné o  38 % a na r. 2015 znížiť nájomné o  38 %.
	Vo svojom  stanovisku zo dňa 7. 5. 2013 Agentúra LUPO, s.r.o., prejavila záujem ešte raz prekonzultovať výšku nájmu. 

V diskusii vystúpili p. Szusčík, Mgr. Kusý, Ing. Gašpierik a JUDr. Mikulec.

Mgr. Kusý opätovne vyjadril názor neznižovať nájomné, je potrebné investovať do havarijného stavu budovy, hlavne do rekonštrukcie strechy.  Investované náklady nájomcu sú bežné výdavky, ale reálne investície, ktoré by predĺžili životnosť budovy neboli realizované. Podľa zmluvy investície do budovy má vložiť prenajímateľ. Záujem o MŠ mestská časť priebežne rieši. Každý rok MČ otvára nové triedy v MŠ – tento rok to bola 1 trieda  na Cádrovej pre 20 detí, minulý rok 2 triedy na Pionierskej, 1 trieda na Jeséniovej, od októbra pribudnú 2 triedy na Pionierskej a 2 triedy na Odborárskej.
Na nasledujúcej MR bude starosta MČ informovať členov o výsledku rokovania s konateľom Agentúry LUPO, s.r.o., preverený bude záujem o prenájom nebytových priestorov za účelom prevádzkovania materskej školy v MŠ Vihorlatská, vrátane podmienok nájmu a spracovaný  bude  súpis  zistených  závad a nedostatkov na objekte MŠ.  

4

Úloha:
Uskutočniť osobné stretnutie s konateľom Agentúry LUPO, s.r.o., prekonzultovať a riešiť výšku nájmu za prenájom nebytových priestorov v Materskej škole Vihorlatská č. 1 a nepriaznivý stav  objektu.  					Z.: starosta MČ B-NM

Z rokovania sa ospravedlnil  p. Szusčík (odchod o 14.40 hod.). 

	Miestna rada prerokovala návrh na zníženie nájmu za prenájom nebytových priestorov v Materskej škole Vihorlatská č. 1 pre Agentúru LUPO, s.r.o.; vzala na vedomie vyjadrenie Agentúry LUPO, s.r.o., k návrhu Miestnej rady MČ B-NM zo dňa 30. 4. 2013 a odporučila návrh prerokovať po osobnom rokovaní starostu MČ so zástupcom Agentúry LUPO, s.r.o., na zasadnutí MR dňa 25. 6. 2013 bez pripomienok.
Miestna rada prijala uznesenie č. 26/06.

5. 	Návrh  na vyhlásenie obchodnej verejnej súťaže na uzatvorenie nájomnej zmluvy o nájme nebytových priestorov v objekte Konskej železnice na Krížnej č. 33  v Bratislave

Mgr. Kusý uviedol, že predmetom obchodnej verejnej súťaže sú nebytové priestory na 2. a 3. nadzemnom podlaží v objekte Konskej železnice na Krížnej č. 33  v  Bratislave,  stavba súp. č. 3284 s celkovou rozlohou  334 m2, postavená na pozemku parc. č. 211304/1 v k. ú. Nové Mesto, zapísaná na LV č. 3749. V súčasnosti využívaná len čiastočne na 1. nadzemnom podlaží, kde sa nachádza sobášna sieň. Celková podlahová plocha nebytových priestorov určených na prenájom  je  393,34 m2. Účel nájmu sa nebude stanovovať, je súčasťou ponuky, minimálnu výšku nájmu predkladá uchádzač. Starosta navrhol v súťažných podmienkach OVS zmeniť dobu nájmu, kedy by nájomná zmluva bola uzatvorená nie na dobu 10 rokov ale 15 rokov.  Na objekte je potrebné opraviť strechu, vyčíslené náklady sú približne 20.000 € plus klampiarske práce. 

V diskusii vystúpili Ing. Augustinič, Mgr. Pfundtner, Ing. Gašpierik, Mgr. Kusý, Ing. Kollárik, JUDr. Mikulec a Ing. Galamboš.

Ing. Gašpierik upozornil na niektoré chýbajúce zásadné a vecné náležitosti v predkladanom návrhu, nakoľko bude uzavretá dlhodobá nájomná zmluva, musí byť v nej všetko ošetrené – nie sú upresnené právne vzťahy, prevádzkové náklady, chýbajú listy vlastníctva, podmienky investovania, vyjadrenie pamiatkového úradu, aká je váhovosť kritérií, je potrebné špecifikovať a upresniť návrh uznesenia (LV, m2, parcelné čísla, zastavané plochy, nádvoria,...), parkovacie miesta  a podobne.    

Ing. Kollárik uviedol, že všetky spomínané kritériá boli doplnené do predchádzajúceho návrhu na  vyhlásenie obchodnej verejnej súťaže na uzatvorenie nájomnej zmluvy o nájme nebytových priestorov v objekte Konskej železnici. Na obhliadke sa zúčastnilo 11 záujemcov, z ktorých ani jeden neprejavil záujem o prenájom, nakoľko nesúhlasili s  predloženými podmienkami. 

5

Z rokovania sa ospravedlnila Ing. Augustinič (odchod o 15.05 hod.).

Úloha:
Ustanoviť komisiu v zložení Mgr. Pfundtner, JUDr. Mikulec, Ing. Gašpierik, Ing. Kollárik a Mgr. Moravcová Tomčíková, za účelom dopracovania podmienok Obchodnej verejnej súťaže na uzatvorenie nájomnej zmluvy o nájme nebytových priestorov na 2. a 3. nadzemnom podlaží v objekte Konskej železnice na Krížnej č. 33 v Bratislava, v zmysle pripomienok členov MR.					  			T: do MZ 11. 6. 2013

	Miestna rada prerokovala návrh na vyhlásenie „Obchodnej verejnej  súťaže  na  uzatvorenie  zmluvy  o  nájme  nebytových  priestorov v objekte Konskej železnice na Krížnej č. 33  v Bratislave“ s  uvedenými podmienkami súťaže; ustanovila komisiu v zložení Mgr. Pfundtner, JUDr. Mikulec, Ing. Gašpierik, Ing. Kollárik, Mgr. Moravcová Tomčíková, za účelom dopracovania podmienok OVS a zmluvy v zmysle pripomienok a odporučila MZ schváliť vyhlásenie „Obchodnej verejnej  súťaže  na  uzatvorenie  zmluvy  o  nájme  nebytových  priestorov v objekte Konskej železnice na Krížnej č. 33 v Bratislave“, s dopracovanými podmienkami OVS a zmluvy.
Miestna rada prijala uznesenie č. 26/07.

6. 	Správa o príprave Kultúrneho leta 2013 v mestskej časti Bratislava-Nové Mesto

Správu predložil Mgr. Tettinger, ved. útvaru komunikácie, kultúry, športu, mládeže a voľného času. Dramaturgia Kultúrneho leta je  zostavená  tak, aby si z jej ponuky dokázali vybrať atraktívny program rôzne skupiny obyvateľov. Hlavným cieľom je pripraviť letný kultúrny festival obohatený o športové a zábavné podujatia pre obyvateľov mestskej časti Nové Mesto, ale aj pre ostatných Bratislavčanov. Ťažiskovou oblasťou ostáva areál jazera Kuchajda, naďalej pokračovať budú promenádne koncerty v parku na Račianskom mýte, podujatia na Partizánskej lúke a v Stredisku kultúry na Vajnorskej ulici. XXII. ročník Kultúrneho leta odštartuje 22. júna 2013 programom rozdeleným do dvoch blokov. Prvá časť je zameraná najmä na deti, druhá časť predstavuje hlavný program otvorenia Kultúrneho leta.

V diskusii  vystúpil Ing. Galamboš, požiadal v rámci programu KL dychovú hudbu na Račianskom mýte situovať tak, aby nenarúšala víkendový kľud obyvateľov (smerom vyššie od obytnej zóny na Račianskom mýte).

Miestna rada  zobrala na vedomie správu  o príprave Kultúrneho leta 2013 v mestskej časti Bratislava-Nové Mesto bez pripomienok.
Miestna rada prijala uznesenie č. 26/08.

7. 	Správa o príprave areálu Kuchajda na letnú sezónu 2013

Správu predložil Ing. Molnár, riad. EKO-podniku VPS. S prípravou prírodného areálu Kuchajda na letnú sezónu  sa začalo  v mesiaci máji. Spočíva v prácach zameraných na údržbu, opravu a zabezpečenie personálneho obsadenia.  Letná prevádzka v areáli Kuchajda  prebieha  v  mesiacoch  jún,  júl,  august  a  EKO-podnik  VPS  pre jej plynulý chod zabezpečí 

6

nasledovné práce - denné vyberanie odpadových košov, denné ručné zbieranie odpadu, vyhrabávanie  naplavenín, prehrabávanie piesku na ihriskách, dennú obhliadku areálu, opravy 
a údržbu zariadení, zavlažovanie trávnika, prevádzkovanie fontány, prevádzku všetkých verejných hygienických zariadení a plážových spŕch, technicky dve kultúrno-spoločenské podujatia, oficiálne otvorenie a ukončenie prevádzky, priebežné čistenie areálu počas podujatia, rozmiestnenie veľkoobjemových kontajnerov a podobne. 

V diskusii vystúpili Mgr. Kusý, Ing. Gašpierik, Ing. Galamboš a JUDr. Mikulec.

Mgr. Kusý konštatoval, že problémom areálu sú opäť neprispôsobilí občania a bezdomovci, ktorí vo večerných a nočných hodinách trávia čas na Kuchajde, devastujú, znečisťujú plážové ležadlá i ostatné voľne prístupné zariadenia. Ako jedno z riešení navrhol zabezpečiť požičovňu týchto lehátok, prevádzkovanú súkromnou firmou, druhým je  zriadenie funkcie okrskára stanice MsP Bratislava-Nové Mesto  určeného najmä pre lokalitu jazera Kuchajda (pripravený návrh na poskytnutie dotácie hl. m. SR Bratislava za účelom zriadenia miesta okrskára pre danú lokalitu).     

	Miestna rada zobrala na vedomie správu  o príprave areálu  Kuchajda na letnú sezónu 2013 bez pripomienok.
Miestna rada prijala uznesenie č. 26/09.

8. 	Návrh použitia kumulovaných finančných prostriedkov zo zúčtovania výnosov Tržnice s cieľom opravy a rekonštrukcie Tržnice

Návrh spracoval Ing. Molnár uviedol, že uznesením č. 12/05, zo dňa   25. 9. 2012 MZ MČ B-NM schválilo riešenie  kumulovania finančných prostriedkov mestských častí Bratislava-Nové Mesto, Rača a Vajnory zo zúčtovania výnosov Tržnice počnúc rokom 2011 s cieľom opravy a rekonštrukcie Tržnice.
		Obsahom je návrh výdavkov pre EKO-podnik VPS, vynaložených na opravu a  rekonštrukciu objektu Tržnica, financovaný z kumulovaných finančných prostriedkov zo zúčtovania výnosov Tržnice za roky 2011 a 2012. Materiál bol spracovaný po prerokovaní na základe odporučenia „Komisie pre činnosť EKO-podniku VPS“ zo zasadnutí v dňoch 13. 12. 2012 a 3. 4. 2013.
	Navrhované finančné prostriedky, tvorí nasledovná štruktúra výdavkov, vynaložených pri predpokladanej rekonštrukcii objektu Tržnice:
1.	Rekonštrukcia vstupných vchodov a dverí                                                 35.000,- €
	-	aktuálny stav vstupných vchodov a dverí nespĺňa požadované estetické, funkčné a bezpečnostné požiadavky. Materiál vstupov je opotrebený, zdevastovaný, vstupné otvory konštrukčne nevyhovujúce, nie sú vhodne dimenzované na zabránenie tepelným únikom počas vykurovacej sezóny. Navrhnutá je rekonštrukcia 2 vstupných otvorov do objektu spôsobom úplnej výmeny pôvodných konštrukcií a rekonštrukcia 1 zásobovacieho vchodu.
2. 	 Inštalácia monitorovacieho systému                                                             10.000 €
- 	v objekte Tržnice je inštalovaný momentálne nefunkčný a neúplný monitorovací systém.  Na základe bezpečnostných  analýz a odporúčaní odborných poskytovateľov 

7

bezpečnostných služieb a dlhodobo nevyhovujúceho stavu kvality prostredia z dôvodov nedodržiavania noriem spoločenského správania asociálnymi jedincami,  navrhnutá je inštaláciu monitorovacieho systému za účelom zvýšenia bezpečnosti prostredia. 
3. 	 Realizácia navrhovaných bezpečnostných požiarnych opatrení                  15.000 €
- 	na základe protokolu z kontroly stavu ochranných protipožiarnych prostriedkov a stavu prostredia a inštalácií v objekte Tržnice boli stanovené nevyhnutné opatrenia. Realizácia je nevyhnutná z dôvodu aktuálneho stavu, ktorý nespĺňa zákonom stanovené kritériá na prevádzku daného charakteru. Opatrenia o. i. predstavujú: inštaláciu nepriepustnej nehorľavej záchytnej nádrže, zabezpečenie chýbajúcich prenosných hasiacich prístrojov, namontovanie požiarnych uzáverov (dverí požiarne odolných typu EI 30), odbornú opravu elektrickej inštalácie spôsobilou osobou a následné, vykonanie revíznej skúšky, utesnenie prieniku vody nad samotnou elektrickou inštaláciou. Nakoľko rozsah uvedených opatrení je pomerne značný a z dôvodu  havarijného stavu a krátkosti času nebolo možné presne stanoviť predpokladanú výšku nákladov, riaditeľ navrhol predbežne požadovanú čiastku ako rámcovú. Presné vyčíslenie konkrétnych vynaložených nákladov bude spracované a predložené.

	Miestna rada odporučila MZ schváliť použitie finančných prostriedkov pre EKO-podnik VPS pre rok 2013 pre objekt Tržnica, Šancová č. 112, Bratislava:
položka		účel							cena bez DPH
1. 	rekonštrukcia vstupných vchodov a dverí				35.000 €
2. 	inštalácia monitorovacieho systému					10.000 €
3. 	realizácia navrhovaných bezpečnostných požiarnych opatrení	15.000 €
				Výdavky celkom s DPH 20 %:	72.000 €
- bez pripomienok.   
Miestna rada prijala uznesenie č. 26/10.

9. 	Návrh  na vyradenie prebytočného a neupotrebiteľného majetku v správe EKO-podniku VPS

Mgr. Kusý uviedol, že sa jedná o motorové vozidlo značky VIGO, evid. č BA 165 EJ, je nepojazdné (odtrhlo sa ľavé zadné koleso aj s celým nábojom a brzdovým kotúčom). Dodávateľ vozidla oznámil, že dané vozidlo sa už nevyrába a nevie dodať náhradné diely. Nakoľko je celkový technický stav vozidla vo veľmi zlom technickom stave, ako najlepšie ekonomické aj praktické riešenie je dané vozidlo celkovo vyradiť zo stavu EKO-podniku VPS a dať ho zošrotovať. Vozidlo sa nachádza v areáli autoparku organizácie, v prípade záujmu je možnosť obhliadky. 

Inventárne číslo 336,  názov VIGO, BA 165 EJ, nadobúdacia cena 83.781,45 €|, zostatková cena 0,00 €,  dátum nadobudnutia 30. 6. 2000.                                                        	      
Toto motorové vozidlo bývalo zaradené do zimnej údržby komunikácií a je potrebné nahradiť ho novým. Majetok je neupotrebiteľný, morálne a fyzicky zastaraný, žiadna zo škôl a organizácií zriadených MZ MČ B-NM neprejavila o tento majetok záujem, preto EKO-podnik VPS predložil návrh na jeho vyradenie. 
8

Materiál bol prerokovaný v komisiách MZ MČ B-NM.

	Miestna rada odporučila MZ schváliť vyradenie prebytočného a  neupotrebiteľného majetku v  správe EKO-podniku  VPS motorového vozidla značky VIGO BA 165 EJ bez pripomienok.
Miestna rada prijala uznesenie č. 26/11.

10. 	Návrh podmienok k vyhláseniu verejnej obchodnej súťaže k prenájmu visutej osobnej jednolanovej dráhy s pevným uchytením Železná studnička - Kamzík

Spracovateľom návrhu je Mgr. Moravcová Tomčíková, poverená ved. odd. podnikateľského, právneho a správy majetku. Nakoľko náklady na prevádzku lanovej dráhy prevyšujú výnosy, nie je hospodárne ani účelné pre MČ B-NM lanovú dráhu samostatne prevádzkovať. Z tohto dôvodu je pripravený návrh na vyhlásenie obchodnej verejnej súťaže na nájom stavby Lanovky – hornej a dolnej stanice, ich príslušenstva, t.j. visutej osobnej sedačkovej jednolanovej obežnej dráhy s neodpojiteľnými vozňami na lanovej dráhe Bratislava, Železná studnička – Kamzík, stožiarov lanovky a prislúchajúcich pozemkov. 
Základné údaje o visutej osobnej sedačkovej jednolanovej obežnej lanovej dráhe s neodpojiteľnými vozňami na lanovej dráhe Bratislava, Železná studnička – Kamzík:
Výrobca: 							Transporta n.p. Chrudim 
Rok výroby: 							1972
Modernizácia/oprava:						v  r. 2005
Šikmá dĺžka							988,40 m
Vodorovná dĺžka						970,70 m
Prevýšenie							186,00 m
Konštrukčná rýchlosť LD					2,25 m/s
Prepravná kapacita						342 os/h
Časový interval vozňov					20,50 sek.
Osobný vozeň							2-miestna sedačka
Nosnosť vozňa: 						2 osoby
Vzdialenosť vozňov						41,18 m
Poháňacia stanica 						dole
Najvyššia povolená dopravná rýchlosť pri preprave na LD	1,5 m/s
Doby jazdy: 							8,14 min.
Druh a rozsah dopravy:  osobná doprava s možnosťou prepravy príručnej osobnej batožiny a zvierat v rozsahu a za podmienok stanovených v prepravnom poriadku lanovej dráhy.
Doterajší časový rozsah prevádzkovania v zmysle platnej udelenej licencie EKO-podniku  VPS:	október - apríl od 10.00 do 16.00 hod.; máj - september od 10.00 do 18.00 hod..

Súčasťou návrhu sú základné podmienky OVS, ktorá bude vykonaná v zmysle ust. § 281 a nasl. zák. č. 513/1991 Zb. Obchodný zákonník v znení neskorších predpisov, v súlade s § 17 ods. 4 zákona č. 377/1990 Zb. o hl. m. SR Bratislave a podľa § 9a ods. 1 písm. a) zák. č. 138/1991 Zb. o majetku obcí v znení neskorších predpisov a v súlade so Zásadami hospodárenia s majetkom hl. m. SR Bratislavy, zvereným do správy MČ B-NM a s majetkom vlastným. 

9

Úloha:
Ustanoviť komisiu v zložení Mgr. Pfundtner, JUDr. Mikulec, Ing. Gašpierik, Ing. Kollárik a Mgr. Moravcová Tomčíková, za účelom dopracovania návrhu na vyhlásenie OVS na uzatvorenie nájomnej zmluvy na prenájom lanovej dráhy Železná studnička - Kamzík.  										T: do MZ 11. 6. 2013

Miestna rada odporučila MZ schváliť:
1. vyhlásenie Obchodnej verejnej súťaže na predloženie najvhodnejšieho návrhu na uzatvorenie „Zmluvy o nájme: 
- stavby - Lanovky - hornej stanice so súpisným č. 2827 nachádzajúcej sa na parc. č. 19614/3 zapísanej na LV č. 2275 nachádzajúcej sa v k. ú. Vinohrady,
-  stavby - Lanovky - dolnej stanice so súpisným č. 2827 nachádzajúcej sa na parc. č. 19614/6 zapísanej na LV č. 2275 nachádzajúcej sa v k. ú. Vinohrady,
-  príslušenstva stavieb Lanovky - hornej a dolnej stanice, t.j. visutú osobnú sedačkovú jednolanovú obežnú lanovú dráhu s neodpojiteľnými vozňami na lanovej dráhe Bratislava, Železná studnička - Kamzík spolu so všetkými jej súčasťami a príslušenstvom,
-  stožiarov lanovej dráhy, 
-  pozemku parcely registra “C“ č. 19614/3 – Zastavané plochy a nádvoria o výmere 601 m2 zapísaného na LV č. 2275 nachádzajúceho sa v k. ú. Vinohrady,
-  časť pozemku parcely registra “C“ č. 19614/6 – Zastavané plochy a nádvoria o výmere      152 m2 zapísaného na LV č. 2275 nachádzajúceho sa v k. ú. Vinohrady,
-  časť pozemku parcely registra “C“ č. 19614/7 – Zastavané plochy a nádvoria o výmere      426 m2 zapísaného na LV č. 2275 nachádzajúceho sa v  k. ú. Vinohrady,
-  časť pozemku parcely registra “C“ č. 19614/9 – Zastavané plochy a nádvoria o výmere      268 m2 zapísaného na LV č. 2275 nachádzajúceho sa v  k. ú. Vinohrady“,
2.  priložené obchodné podmienky verejnej obchodnej  súťaže na uzatvorenie Nájomnej zmluvy na prenájom hornej a dolnej lanovky vrátane jej príslušenstva - visutej osobnej sedačkovej jednolanovej obežnej lanovej dráhy s neodpojiteľnými vozňami na lanovej dráhe Bratislava, Železná studnička - Kamzík, stožiarov lanovej dráhy, ako aj prislúchajúcich pozemkov,
-  s pripomienkou ustanoviť komisiu v zložení Mgr. Pfundtner, JUDr. Mikulec, Ing. Gašpierik, Ing. Kollárik, Mgr. Moravcová Tomčíková, za účelom dopracovania návrhu na vyhlásenie OVS na uzatvorenie nájomnej zmluvy na prenájom lanovej dráhy.
Miestna rada prijala uznesenie č. 26/12.

11. 	Návrh na odpredaj pozemku registra „C“ KN parc. č. 12780/251 – zastavané plochy a nádvoria o výmere 664 m2, k. ú. Nové Mesto Správou katastra pre hl. mesto SR Bratislavu zapísaný na LV č. 5510, pre Správcovskú spoločnosť, a.s., so sídlom Hattalova č. 12/A, 831 03  Bratislava, zapísaný v Obchodnom registri Okresného súdu Bratislava I, Oddiel: Sa, Vložka číslo: 1837/B

Mgr. Kusý uviedol, že Správcovská spoločnosť, a. s., požiadala o odkúpenie pozemku parc. č. 12780/251 o výmere 664 m2, na ktorej je parkovisko pri športovom areáli ŠK TESLA 

10

(tenisový kurt) a vstup do administratívnej budovy. Režim využívania pozemku je upravený nájomnou zmluvou zo dňa 3. 11. 2010, výška ročného nájmu predstavuje sumu 4,98 €/m2/rok. Nájom za r. 2013 bol uhradený v celej výške riadne a včas.
 
Za osobitným zreteľ je možné považovať skutočnosť, že žiadateľ na základe platnej nájomnej zmluvy sa o pozemok riadne stará a na vlastné náklady vykonáva jeho údržbu. Podľa znaleckého posudku č. 101/2010 zo dňa 19. 4. 2013 vyhotoveného Ing. Petrom Vinklerom všeobecná hodnota pozemku predstavuje sumu 112.000 €. 

V diskusii vystúpili Ing. Galamboš, Mgr. Kusý a Ing. Gašpierik.

Úloha:
Bližšie zadefinovať a zdôvodniť predaj pozemku ako prípad hodný osobitného zreteľa.
							Z.: Mgr. Moravcová Tomčíková

	Miestna rada  odporučila MZ schváliť predaj pozemku registra „C“ KN parc. č. 12780/251 - zastavané plochy a nádvoria o výmere 664 m2  zapísaného na LV č. 5510 v k. ú. Nové Mesto ako prípad hodný osobitného zreteľa podľa ust. § 9a ods. 8 písm. e) zák. č. 138/1991 Zb. o majetku obcí v znení neskorších predpisov z dôvodu, že Správcovskou spoločnosťou, a. s. so sídlom Hattalova č. 12/A, 831 03 Bratislava na základe Nájomnej zmluvy č. 205/2010 zo dňa 3. 11. 2010 tento pozemok, nepretržite využíva ako parkovisko pri športovom areáli a vkladá vlastné finančné prostriedky do jeho údržby, a to za všeobecnú hodnotu pozemku podľa Znaleckého posudku č. 101/2013 zo dňa 19. 4. 2013 vyhotoveného  Ing. Petrom Vinklerom, t. j. za kúpnu cenu celkovo 112.000 € za podmienky, že kúpna zmluva bude kupujúcim podpísaná v lehote 60 dní od schválenia uznesenia v MZ a kúpna cena bude uhradená v lehote 30 dní odo dňa podpísania kúpnej zmluvy. V prípade, že kúpna zmluva nebude kupujúcimi v uvedenom termíne podpísaná, uznesenie stráca platnosť – s pripomienkou: definovať „prípad hodný osobitného zreteľa“.
Miestna rada prijala uznesenie č. 26/13.

12. 	Návrh na pomenovanie 3 novovzniknutých ulíc v  lokalite ,,Slanec“; 1 novovzniknutej ulice v lokalite „Koziarka“; 4 novovzniknutých ulíc v lokalite „AHOJ“, všetky v k. ú. Vinohrady

Mgr. Tettinger, ved. útvaru komunikácie, kultúry, športu, mládeže a voľného času   uviedol, že k uvedenému návrhu bol vykonaný prieskum mienky občanov bývajúcich v lokalitách Slanec, Koziarka a AHOJ vo veci pomenovania 3 novovzniknutých ulíc v lokalite Slanec, 1 novovzniknutej ulice v lokalite Koziarka a 4 novovzniknutých ulíc v lokalite Ahoj, všetky v k. ú. Vinohrady. Informácie o zisťovaní názoru občanov na pomenovanie nových ulíc boli publikované na stránke MČ, na Facebooku, prostredníctvom agentúr a v regionálnych prílohách denníku SME a Plus jeden deň. Väčšina zúčastnených súhlasila s navrhnutými možnosťami, jediným prípadom iného názoru bolo pomenovanie jednej z ulíc v lokalite Ahoj.  Navrhovaná možnosť „Pinotova“ ulica má alternatívu v podobe „Ahojská“ alebo „Na Ahoji“ vychádzajúcu z historického pomenovania danej lokality. Všetky ulice sú komunikáciami 3. triedy.

11

	Miestna rada odporučila MZ zobrať na vedomie prieskum mienky občanov bývajúcich v lokalitách Slanec, Koziarka a AHOJ vo veci pomenovania novovzniknutých ulíc; schváliť:
1.     návrh na pomenovanie 3 novovzniknutých ulíc s názvom: Krasňanská, Vlašská, Rýnska, v  lokalite ,,Slanec“, k. ú. Vinohrady;
2.     návrh na pomenovanie 1 novovzniknutej ulice s názvom:  Na Koziarke , k. ú. Vinohrady;
3.  návrh na pomenovanie 4 novovzniknutých ulíc s názvom: Pinotová, Laurotová, Rubinetová, Sliačska v  lokalite ,,AHOJ“, katastrálne územie Vinohrady;
- bez pripomienok.
Miestna rada prijala uznesenie č. 26/14.

13. 	Návrh  na zníženie nájmu na  prenájom nebytového priestoru  na ul.  J. C. Hronského č. 16  pre nájomcu ŽBLNK TOMAX s. r. o.

Mgr. Kusý uviedol, že návrh bol predložený na základe žiadosti nájomcu nebytového priestoru na  J. C. Hronského č. 16,  ŽBLNK TOMAX, s. r. o., so sídlom na Björnsonovej č. 7. V týchto priestoroch prevádzkuje rýchločistiareň, o zníženie nájmu požiadal z dôvodu nízkych tržieb a dlhodobo pretrvávajúcej zlej finančnej situácie na trhu. 
	Nebytový priestor  má rozlohu 16,52 m2 a nájom je stanovený vo výške 59,75 €/m2, čo predstavuje ročný nájom vo výške  987,07 € bez služieb.
	Konateľka   spoločnosti  ŽBLNK  TOMAX, s.r.o.,  p. Irecká  podala žiadosť už v  r. 2009 o zníženie nájmu z  obdobných  dôvodov  o 15 %,  na  základe ktorej  bolo znížené  nájomné na  50 €/m2  na dobu od 1. 10. 2009 do 30. 9. 2010.

V diskusii vystúpili Ing. Galamboš, Ing. Jánošová, Ing. Gašpierik a Mgr. Kusý.

Úloha:
Fyzicky preveriť a premerať aktuálny stav celkovej plochy priestorov nebytového priestoru na J. C. Hronského č. 16, ŽBLNK TOMAX, s.r.o..  Návrh predložiť na rokovanie nasledujúcej MR dňa 25. 6. 2013.							Z.: p. Andrášiková

	Miestna rada stiahla z rokovania návrh na zníženie nájmu za prenájom nebytového priestoru na ulici J. C. Hronského č. 16 pre nájomcu ŽBLNK TOMAX s. r. o., so sídlom na Björnsonovej č. 7.
Miestna rada prijala uznesenie č. 26/15.

14. 	Návrh úpravy platu starostu mestskej časti Bratislava-Nové Mesto

Starostovi podľa zák. č. 154/2011 Z.z., ktorým sa mení a dopĺňa zák. NR SR č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov, patrí podľa ust. § 3 ods. 1  plat, ktorý je súčinom priemernej mesačnej mzdy zamestnanca v národnom  hospodárstve SR, vyčíslenej na základe údajov Štatistického úradu SR za predchádzajúci rok a násobku podľa § 4 ods. 1. V súlade s ust. § 4 ods. 2 uvedeného zákona môže MZ tento plat rozhodnutím zvýšiť až o 70%. V súlade s § 4 ods. 4  cit.  zákona  MZ plat starostu opätovne raz ročne prerokuje. Plat starostu bol schválený 

12

uznesením č. 10/31 MZ MČ B-NM dňa 17. 4. 2012. Z uvedeného dôvodu bude predložený na rokovanie MZ návrh úpravy platu starostu na prerokovanie a stanovenie jeho výšky. 
            Starosta MČ B-NM na miestnej rade prezentoval návrh na zníženie platu o 10 %. Na rokovanie MZ dňa 11. 6. 2013 sa teda v súvislosti s uvedeným predkladá návrh na zníženie platu starostu s účinnosťou od 1. 7. 2013 o 10 %.  

V diskusii vystúpili Mgr. Kusý, Ing. Galamboš a Ing. Gašpierik.

	Miestna rada odporučila MZ schváliť  úpravu platu starostu mestskej časti Bratislava-Nové Mesto podľa predloženého návrhu: 
1. úprava platu s účinnosťou od  1. 1. 2013 vo výške 3.584 €;
2. úprava platu s účinnosťou od  1. 7. 2013  znížením  o 10 %, t.j. vo výške 3.226 €;
- bez pripomienok.
Miestna rada prijala uznesenie č. 26/16.

15. 	Návrh úpravy platu miestneho kontrolóra mestskej časti Bratislava-Nové Mesto

Miestnemu kontrolórovi podľa § 18 ods.1-4 zák. č. 369/2004 Z.z., ktorým sa mení a dopĺňa zák. SNR č. 369/1990 Zb. o obecnom zriadení patrí plat, ktorý je násobkom priemerného mesačného platu pracovníka národného hospodárstva SR za predchádzajúci rok a stanoveného koeficientu.
Uznesením č.13/14 MZ MČ B-NM dňa 14. 12. 2004 schválilo miestnemu kontrolórovi MČ B-NM mesačnú odmenu podľa § 18 ods.5 do výšky 30% mesačného platu.
Nakoľko sa zvýšila priemerná mesačná mzda v národnom hospodárstve, v zmysle zák. č.369/2004 a schváleného uznesenia MZ bol predložený návrh úpravy platu miestneho kontrolóra MČ B-NM.

V diskusii vystúpili Ing. Gašpierik a Ing. Kollárik.

	Miestna rada odporučila MZ schváliť úpravu platu miestneho kontrolóra mestskej časti Bratislava-Nové Mesto podľa  predloženého  návrhu vo výške 2.345 € s účinnosťou od 1. 1. 2013 bez pripomienok.
Miestna rada prijala uznesenie č. 26/17.

16. 	Návrh stanoviska Miestneho zastupiteľstva mestskej časti Bratislava-Nové Mesto k návrhu Dodatku Štatútu hlavného mesta Slovenskej republiky Bratislavy na doplnenie čl. 56 odsekom 4 a čl. 57 odsekom 3

Ing. Kollárik, prednosta MÚ B-NM uviedol, že primátor hl. m. SR Bratislavy listom zo dňa 5. 11. 2012 požiadal o prerokovanie návrhu dodatku štatútu doplnením čl. 56 a 57. Stanovisko k návrhu prerokovalo MZ dňa 16. 12. 2012 a prijalo nesúhlasné stanovisko. Po schválení v MZ bol materiál odoslaný na rokovanie mestského zastupiteľstva. Návrhy a pripomienky mestských častí boli prerokované najskôr v komisiách, ktoré odporučili upravené znenie dodatku znovu predložiť na vyjadrenie mestským častiam.

13

Primátor hl. m. SR Bratislava listom doručeným dňa 13. 5. 2013 požiadal o prerokovanie návrhu dodatku štatútu doplnením čl. 56 a 57 v súlade s vyhodnotením pripomienok a požiadal o stanovisko MZ. V liste primátor žiada jednoznačné schválenie MZ formulácie súhlasného alebo nesúhlasného stanoviska.
MČ B-NM má k návrhu pripomienku týkajúcu sa doplnenia čl. 56 o ods. 4 a navrhla doplnenie formulácie aj o identifikáciu daňovníka a teda povinnosť mesta doručovať mestským častiam aj zoznam daňovníkov.
Pôvodné znenie: „(4) Bratislava poskytne MČ raz ročne do 30. júna zoznam nehnuteľností nachádzajúcich sa na území MČ, za ktoré bola vyrubená daň z nehnuteľností s uvedením výmery pri pozemkoch, zastavanej plochy pri stavbách, vrátane počtu podlaží, podlahovej plochy pri bytoch a NP a druhu využitia pre daňové účely. V r. 2013 poskytne Bratislava MČ údaje podľa prvej vety do 30. septembra.“.
Navrhované znenie: „(4) Bratislava poskytne MČ raz ročne do 30. júna zoznam daňovníkov a ich nehnuteľností nachádzajúcich sa na území MČ, za ktoré bola vyrubená daň z nehnuteľností s uvedením výmery pri pozemkoch, zastavanej plochy pri stavbách, vrátane počtu podlaží, podlahovej plochy pri bytoch a NP a druhu využitia pre daňové účely. V r. 2013 poskytne Bratislava MČ údaje podľa prvej vety do 30. septembra“.
Čl. 57 sa dopĺňa ods. 3, ktorý znie: „(3) MČ oznámi Bratislave rozdiel vo výške vyrubenej dane z nehnuteľností zistený na základe vlastnej evidencie a zoznamu predloženého Bratislavou podľa čl. 56 ods. 4“.

	Miestna rada odporučila MZ schváliť nesúhlasné stanovisko k návrhu dodatku Štatútu hl. m. SR Bratislavy  na doplnenie čl. 56 odsekom 4 a čl. 57 odsekom 3 z dôvodov uvedených v stanovisku bez pripomienok.
Miestna rada prijala uznesenie č. 26/18.

17. 	Návrh na poskytnutie dotácie hlavnému mestu SR Bratislave 

Mgr. Kusý uviedol, že návrh predložil s cieľom zabezpečenia bezproblémovej prevádzky areálu Kuchajda, poskytnutím dotácie hl. m. SR Bratislave vo výške 6.000 € za účelom zriadenia miesta okrskového  policajta určeného najmä pre priestor areálu Kuchajda. Okrsková stanica MsP Bratislava-NM má zriadenú funkciu okrskár, ale okrsok nezahŕňa iba areál Kuchajdy, nachádza sa na území, ktoré ohraničujú ulice Bajkalská, Vajnorská a Rožňavská. Zriadením miesta okrskára bude Kuchajda celoročne  z  hľadiska zabezpečenia poriadku, čistoty areálu, ochrany životného prostredia a bezpečnosti vykrytá a nepretržite monitorovaná.     
V diskusii vystúpili Ing. Gašpierik, Ing. Galamboš a Mgr. Pfundtner.

	Miestna rada odporučila MZ schváliť: 
1.   presun vo výške 6.000 € z programu Sociálne zabezpečenie z  funkčnej klasifikácie 10403 z položky 642014 Jednotlivci (Transfery), program 9.4 stredisko 0520 na program Transfery všeobecnej povahy na funkčnú klasifikáciu 0560 na položku 641009 Obci okrem transferu na úhradu nákladov preneseného výkonu štátnej správy (Transfery v rámci verejnej správy), program 1. 6 stredisko 0130;

14

2.	poskytnutie dotácie hl. m. SR Bratislave vo výške 6.000 € účelovo viazanej na zriadenie miesta okrskového policajta najmä na Kuchajdu, z dôvodu zabezpečenia ochrany životného prostredia, vrátane zabezpečenia poriadku a čistoty areálu bez pripomienok. 
Miestna rada prijala uznesenie č. 26/19.

	Na rokovanie MR Ing. Kollárik predložil „Informáciu k odpredaju pozemkov registra „C“ KN parc. č. 11360/4, zastavané plochy a nádvoria o výmere 42 m2 a parc. č. 11360/5, zastavané plochy a nádvoria o výmere 26 m2, zapísané na LV č. 31 v k.ú. Nové Mesto pre manželov JUDr. Ľubomíra Volocha a Jany Volochovej“. 

Úloha:
Na  základe  predloženej  informácie  spracovať materiál na rokovanie MZ MČ B-NM  dňa 11. 6. 2013, opätovne zabezpečiť znalecký posudok a predchádzajúci písomný súhlas primátora hl. m. SR Bratislavy na odpredaj uvedených pozemkov pre manželov JUDr. Ľubomíra Volocha a Jany Volochovej. 			Z.: Mgr. Moravcová Tomčíková

Po prerokovaní materiálov starosta MČ B-NM poďakoval členom miestnej rady za účasť a  ukončil  rokovanie MR.      

Ing.  Ľudovít   Kollárik 				Mgr. Rudolf   Kusý  
       	         prednosta					           starosta   

	
 JUDr.  Richard  Mikulec
overovateľ

Bratislava 23. 5. 2013
Zapísala:  Anna Zachová

15